**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS ĮSTAIGŲ PARAIŠKŲ TEIKIMUI PAGAL PRIEMONĘ „ATSINAUJINANČIŲ ENERGIJOS IŠTEKLIŲ (SAULĖS, VĖJO, GEOTERMINĖS ENERGIJOS, BIOKURO AR KITŲ) PANAUDOJIMAS VISUOMENINĖS  IR GYVENAMOSIOS (ĮVAIRIŲ SOCIALINIŲ GRUPIŲ ASMENIMS) PASKIRTIES PASTATUOSE, KURIE NUOSAVYBĖS TEISE PRIKLAUSO VALSTYBEI, SAVIVALDYBĖMS, TRADICINĖMS RELIGINĖMS BENDRUOMENĖMS, RELIGINĖMS BENDRIJOMS AR CENTRAMS“ FINANSAVIMUI GAUTI**

2021 m. birželio 23 d. Nr. T1-191

Plungė

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, 50 straipsnio 3 dalimi, Plungės rajono savivaldybės tarybos veiklos reglamento, patvirtinto Plungės rajono savivaldybės tarybos 2019 m. balandžio 25 d. sprendimu Nr.T1-74 „Dėl Plungės rajono savivaldybės tarybos veiklos reglamento patvirtinimo“, atsižvelgdama į Klimato kaitos programos lėšų naudojimo tvarkos aprašo, patvirtinto Lietuvos Respublikos aplinkos ministro 2010 m. balandžio 6 d. įsakymu Nr. D1-275 „Dėl Klimato kaitos programos lėšų naudojimo tvarkos aprašo patvirtinimo“, 46, 48 67 punktus 5.2, 59.2 papunkčius ir į Klimato kaitos programos lėšų naudojimo 2021 m. sąmatą detalizuojantį plane, patvirtintame Lietuvos Respublikos aplinkos ministro 2021 m. balandžio 21 d. įsakymu Nr. D1-237 „Dėl Klimato kaitos programos lėšų naudojimo 2021 m. sąmatą detalizuojančio plano patvirtinimo“, numatytą priemonę „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“, Plungės rajono savivaldybės taryba nusprendžia:

1. Pritarti žemiau nurodytų subjektų saulės elektrinės dalies iš saulės elektrinių parko įsigijimo projektų įgyvendinimui:
   1. Plungės rajono savivaldybės kultūros centras (įstaigos kodas 191123266);
   2. Žemaičių dailės muziejus (įstaigos kodas 191123113);
   3. Plungės r. Alsėdžių Stanislovo Narutavičiaus gimnazija (įstaigos kodas 191130983);
   4. Plungės r. Kulių gimnazija (įstaigos kodas 191131028);
   5. Plungės rajono Platelių gimnazija (įstaigos kodas 191131170);
   6. Plungės rajono Žemaičių Kalvarijos M. Valančiaus gimnazija (įstaigos kodas 191131551);
   7. Plungės specialiojo ugdymo centras (įstaigos kodas 190986017);
   8. Plungės lopšelis - darželis „Vyturėlis" su filialais (įstaigos kodas 191128950);
2. Prisidėti prie šio sprendimo 1 ir 2 punktuose nurodytų saulės elektrinių įrengimo ir įsigijimo projektų įgyvendinimo skiriant iš Plungės rajono savivaldybės 2022 ir 2023 metų biudžetų ne mažiau kaip 20 proc. lėšų nuo projektams tinkamų finansuoti išlaidų, taip pat skiriant lėšas kitoms išlaidoms, kurios yra būtinos projektams įgyvendinti, tačiau joms subsidija iš Klimato kaitos programos lėšų neskiriama.
3. Įgalioti šio sprendimo 1 ir 2 punktuose išvardintų įstaigų vadovus Lietuvos Respublikos aplinkos ministerijos Aplinkos projektų valdymo agentūrai pateikti paraiškas ir kitus dokumentus, reikalingus gauti subsidiją pagal Klimato kaitos programos priemonę „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis