**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO TEIKTI PROJEKTĄ „Vandens transporto nuleidimo vietos įrengimas GANDINGOS HE tvenkinyje, Plungėje“ IR LĖŠŲ SKYRIMO**

2021 m. birželio 23 d. Nr. T1-189

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Aplinkos apsaugos rėmimo programos lėšų naudojimo tvarkos aprašu, patvirtintu Lietuvos Respublikos aplinkos ministro 2004 m. gegužės 19 d. įsakymu Nr. D1-276, Plungės rajono savivaldybės taryba nusprendžia:

1. Pritarti projekto „Vandens transporto nuleidimo vietos įrengimas Gandingos HE tvenkinyje, Plungėje“ (toliau - Projektas) paraiškos teikimui finansavimui gauti pagal Aplinkos apsaugos rėmimo programos lėšų naudojimo tvarkos aprašą.

2. Įsipareigoti prisidėti prie Projekto įgyvendinimo ne mažiau kaip 30 proc. Projekto vertės Savivaldybės lėšomis bei padengti tinkamas ir netinkamas finansuoti, tačiau Projektui įgyvendinti būtinas išlaidas, ir tinkamas finansuoti išlaidas, kurių nepadengia Projekto finansavimas.

3. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją pasirašyti visus su paraiškos teikimu bei Projekto įgyvendinimu susijusius dokumentus.

Savivaldybės meras Audrius Klišonis