**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL SAVIVALDYBĖS ILGALAIKIO MATERIALIOJO TURTO PRIPAŽINIMO NEREIKALINGU IR NETINKAMU NAUDOTI, LEIDIMO NUGRIAUTI IR NURAŠYMO**

2021 m. birželio 23 d. Nr. T1-181

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 punktu ir 27 straipsnio 1 dalies 5 punktu ir 2 dalimi,Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo, patvirtinto Plungės rajono savivaldybės tarybos 2018 m. balandžio 26 d. sprendimu Nr. T1-70 „Dėl Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo patvirtinimo“, 8.1 ir 10.2 punktais bei atsižvelgdama į Plungės rajono savivaldybės administracijos direktoriaus 2021 m. birželio 10 d. įsakymu Nr. DE-685 „Dėl Valstybės ir Savivaldybės materialiojo ir nematerialiojo turto pripažinimo nereikalingu arba netinkamu (negalimu) naudoti komisijos sudarymo“ sudarytos komisijos pateiktas Nereikalingų arba netinkamų (negalimų) naudoti nekilnojamojo turto ar kitų nekilnojamųjų daiktų apžiūros 2021 m. birželio 10 d. pažymą Nr. TPN-15, 2021 m. birželio 11 d. pažymą Nr. TPN-16, 2021 m. birželio 14 d. pažymą Nr. TPN-16 bei į Alsėdžių seniūnijos 2021 m. birželio 9 d. raštą Nr. A20-1334 ir Šateikių seniūnijos 2021 m. birželio 8 d. raštą Nr. A20-1313, Plungės rajono savivaldybės taryba nusprendžia:

1. Pripažinti nereikalingu ir netinkamu naudoti Plungės rajono savivaldybei nuosavybės teise priklausantį turtą:
   1. Pastatą – ūkinį pastatą, esantį Liepų g. 12, Papievių k., Šateikių sen., Plungės r., kurio inventorinis Nr. CA-00004102, unikalus Nr. 6896-4004-0027, pažymėjimas plane 11I1p, likutinė vertė – 0,00 eurai;
   2. Negyvenamąją patalpą - sandėlį, esantį Vytauto g. 6-13, Plungėje, unikalus Nr. 4400-4418-7297:3918, pažymėjimas plane 9I1p, kurio inventorinis Nr. CA-00003930, likutinė vertė – 285,00 eurai;
   3. Gyvenamąjį namą, esantį Platelių g. 36, Alsėdžiuose, Plungės r., kurio inventorinis Nr. CA-00004099, likutinė vertė – 136,00 eurai.
2. Įtraukti sprendimo 1.2 papunktyje nurodytą nekilnojamojo turto objektą į Plungės rajono savivaldybės nuosavybei priklausančių nekilnojamųjų daiktų pardavimo viešo aukciono būdu sąrašą.
3. Leisti Plungės rajono savivaldybės administracijai teisės aktų nustatyta tvarka nugriauti sprendimo 1.1 ir 1.3 papunkčiuose nurodytą nekilnojamąjį turtą.

Savivaldybės meras Audrius Klišonis